《灵羊窟》
宋代·黄非熊

灵羊别去几何春，尚有悬岩旧窟存。
左右莫知归穴路，高低惟见去蹄痕。
千寻飞瀑垂峰顶，一洞寒云锁石门。
好是月明群籁寂，几声閒答树头猿。

作者简介：黄非熊，福建永福（今福建永泰）人，自号南溪处士。仁宗庆历间读书三岛村，得方广岩之胜，作十咏传于世。事见明万历《福州府志》卷五。今录诗十首。